พอดีอยุ่ในช่วงหยุดยา 7 วันมี พสพ. แล้วไม่ได้ใส่ถุงยางมีโอกาสท้องไหมคะมีเลือดออกมาเลยลองใส่ผ้สอนามัยดูแต่เลือดออกมาน้อยมากเลยคะเป็นสีน้ำตาลด้วย
สวัสดีค่ะ หากที่ผ่านมา ได้ทานยาคุมกำเนิดอย่างถูกต้อง โดยทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย และยาคุมยังไม่หมดอายุหรือเสื่อมสภาพ ยาคุมกำเนิดก็จะช่วยป้องกันการตั้งครรภ์ได้มากกว่า 99% ไม่ว่าจะทานยาเม็ดใดก็ตาม รวมถึงในช่วงที่เว้นระยะ 7 วันด้วยนอกจากนี้ หากได้มีเลือดออกมา ในช่วงที่เว้นระยะ 7 วัน ก็ถือว่าเป็นเลือดประจำเดือน แม้จะมีปริมาณน้อยมากก็ตาม ซึ่งการมีประจำเดือนมา ก็แสดงว่าไม่มีการตั้งครรภ์แต่อย่างใดส่วนการที่มีปริมาณเลือดประจำเดือนน้อย อาจเกิดจากผลของยาคุมที่ทำให้เยื่อบุโพรงมดลูกบางลงได้ และเมื่อมีปริมาณเลือดน้อย เลือดจึงไหลออกจากมดลูกช้า ทำให้เลือดสัมผัสกับอากาศและความเป็นกรดในช่องคลอดนาน เลือดจึงกลายเป็นสีน้ำตาลค่ะ